Page:Essays - Abraham Cowley (1886).djvu/190



Hic, O viator, sub Lare parvulo Couleius hic est conditus, hic jacet; Defunctus humani laboris Sorte, supervacuâque vitâ.

Non indecora pauperie nitens, Et non inerti nobilis otio, Vanoque dilectis popello Divitiis animosus hostis.

Possis ut illum dicere mortuum, En terra jam nunc quantula sufficit! Exempta sit curis, viator; Terra sit illa levis, precare.

Hic sparge flores, sparge breves rosas, Nam vita gaudet mortua floribus, Herbisque odoratis corona Vatis adhuc cinerem calentem.